B36 Tórshavn

Mae **B36 Tórshavn**, (Ffaröeg: **Bóltfelagið 1936 Tórshavn**; "B36" yn sefyll am *Bóltfelagið 1936* sef "cymdeithas bêl 1936"), a elwir hefyd yn **FC Tórshavn**, yn glwb pêl-droed lled-broffesiynnol ar Ynysoedd Ffaro. Mae wedi ei lleoli ym mhrifddinas yr Ynysoedd, Tórshavn.

## Hanes
Sefydlwyd y clwb ar 28 Mawrth 1936. Ochr yn ochr â HB Tórshavn, nhw yw'r ail glwb pêl-droed yn y brifddinas, Tórshavn. Mae'r ddau'n rhannu'r stadiwm cartref yn Gundadalur.

Mae B36 wedi bod yn bencampwr Ffaro un ar ddeg o weithiau: 1946, 1948, 1950, 1959, 1962, 1997, 2001, 2005, 2011, 2014 a 2015. Roeddent yn enillwyr cwpan ym 1965, 1991, 2001, 2003 a 2006. Gyda thua 500 o aelodau, mae'n un o'r clybiau pêl-droed mwyaf yn Ynysoedd Ffaro.

Fel pencampwr cenedlaethol 2005 yn y Formuladeildin (a elwir yn Betrideildin bellach), cymerodd B36 ran yng Nghynghrair Pencampwyr UEFA, sydd o safbwynt Ffaro yn cynnwys dimensiynau hanesyddol gyda buddugoliaeth o 3-0 a 2-2 yn erbyn pencampwyr Malta, FC Birkirkara ar 11 a 19 Gorffennaf 2006: Am y tro cyntaf yn hanes Ynysoedd Ffaro, fe wnaeth clwb gyrraedd yr ail rownd - yn erbyn Fenerbahçe o Dwrci. Ar yr un pryd, roedd y 3-0 yn nodi llwyddiant mwyaf Ffaro ym mhêl-droed clybiau Ewrop. Yn y ddwy gêm yn erbyn Fenerbahçe, fodd bynnag, nid oedd gan B36 unrhyw siawns; collodd y tîm 4-0 yn Istanbul (26 Gorffennaf) a 5-0 yn Tórshavn (1 Awst). Llwyddodd B36 i gadw'r sgôr yn 0-0 hyd at y 44ain munud.

## Cyflawniadau
[bawd|250px|B36 Torshavn (gwyn) yn erbyn [FC Suðuroy (glas) 2010]]
[bawd|250px|Golygfa o Gundalur gyda Stadiwm Gundadalur a Tórsvøllur yn [Tórshavn]]
### Teitl
* **Pencampwyr** (11): 1946, 1948, 1950, 1959, 1962, 1997, 2001, 2005, 2011, 2014, 2015
* **Cwpan Ynysoedd Ffaro** (6): 1965, 1991, 2001, 2003, 2006, 2018
* **Supercup Ffaro** (1): 2007
* **Cwpan yr Iwerydd** (1): 2006

### Recordiau yn y gynghrair
* Y fuddugoliaeth gartref fwyaf: 15-0 yn erbyn FS Vágar (27 Mai, 2001)
* Y golled gartref fwyaf: 7-1 yn erbyn HB Tórshavn (22 Awst, 1971), 7-1 yn erbyn KÍ Klaksvík (20 Mai, 1984)
* Buddugoliaeth fwyaf oddi cartref: 10-0 yn erbyn SÍ Sumba (15 Awst, 1998)
* Y golled fwyaf oddi cartref: 7-0 yn erbyn KÍ Klaksvík (21 Awst, 1966), 7-0 yn erbyn KÍ Klaksvík (9 Mai, 1971)
* Gêm a sgoriwyd fwyaf o goliau: B36 Tórshavn vs FS Vágar 15-0 (27 Mai, 2001)

## Pêl-droed merched
Mae tîm menywod B36 hefyd wedi bod yn llwyddiannus yn y gorffennol. Yn nhymor cyntaf y Deild cyntaf, enillwyd y teitl cyntaf yn rownd derfynol y bencampwriaeth gyda buddugoliaeth 2-1 yn erbyn HB Tórshavn. Roedd y tîm hefyd yn llwyddiannus iawn yn y gwpan, lle daeth eu llwyddiant cyntaf ym 1991 gyda buddugoliaeth 1-0 yn erbyn HB Tórshavn. Cyflawnwyd y chweched fuddugoliaeth a'r cwpan olaf yn 2005. Ar ôl tymor 2008 tynnodd y tîm yn ôl o'r adran gyntaf ar ôl cyfanswm o bedair pencampwriaeth. Yn 2011, cymerodd B36 ran eto yn yr adran uchaf, gan gyrraedd yr ail safle y tymor wedyn. Daethant yn olaf ond un yn 2014, wedi iddynt uno ag AB Argir a chwarae fel AB Argir/B36 Tórshavn am dymor yn unig. Yna chwaraeodd B36 eto'n annibynnol yn yr adran gyntaf.

## Gemau yn erbyn timau o Gymru
Mae B36 wedi ei cwrdd â thîm o Gymru deirgwaith mewn cystadlaethau Ewropeaidd--ddwywaith yn erbyn Y Seintiau Newydd ac unwaith yn erbyn Hwlffordd .

## Dolenni allanol
* Gwefan Swyddogol B36 
* Twitter @B36
* Tudalen Facebook

Categori:Pêl-droed yn Ynysoedd Ffaro
Categori:Timau pêl-droed Ynysoedd Ffaro